CELEX: 32006R0400
Language: el
Date: 2006-03-08 00:00:00
Title: Κανονισμός (ΕΚ) αριθ. 400/2006 της Επιτροπής, της  8ης Μαρτίου 2006 , για την κατάταξη εμπορευμάτων στη συνδυασμένη ονοματολογία

9.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 70/9
            
         
      ΚΑΝΟΝΙΣΜΌΣ (ΕΚ) αριθ. 400/2006 ΤΗΣ ΕΠΙΤΡΟΠΉΣ
   
   της 8ης Μαρτίου 2006
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2006.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 267/2006 (EE L 47 της 17.2.2006, σ. 1).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 648/2005 (EE L 117 της 4.5.2005, σ. 13).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Σύνολο ειδών συσκευασμένο για τη λιανική πώληση, που αποτελείται από:
                              
                                          —
                                       
                                       
                                          μία φορητή συσκευή που λειτουργεί με ηλεκτρικές στήλες για την ψηφιακή εγγραφή και αναπαραγωγή του ήχου, που περιλαμβάνει τα ακόλουθα συστατικά στοιχεία σε ενιαίο περίβλημα: ηλεκτρονικό σύστημα σηματοδότησης με ψηφιακό/αναλογικό μετατροπέα, μνήμη τύπου flash, πλήκτρα ελέγχου, χώρο για τις ηλεκτρικές στήλες, βύσμα USB και σύνδεσμο για ακουστικά κεφαλής,
                                       
                                    
                                          —
                                       
                                       
                                          μία συσκευή λήψης για τη ραδιοφωνία που λειτουργεί με ηλεκτρικές στήλες, με ακουστικά αυτιών με καλώδιο σύνδεσης,
                                       
                                    
                                          —
                                       
                                       
                                          ένα καλώδιο USB,
                                       
                                    
                                          —
                                       
                                       
                                          ένα CD–ROM, και
                                       
                                    
                                          —
                                       
                                       
                                          ένα εγχειρίδιο οδηγιών χρήσης.
                                       
                                    Η ψηφιακή συσκευή εγγραφής και αναπαραγωγής του ήχου εγγράφει τον ήχο σε μορφότυπο (format) MP3 και μπορεί να συνδεθεί με μία αυτόματη μηχανή επεξεργασίας πληροφοριών μέσω θύρας USB για την μεταφόρτωση ή τη μετάδοση μορφότυπων MP3 ή άλλων μορφότυπων. Διαθέτει επίσης δυνατότητα εγγραφής της φωνής.
                              Η χωρητικότητα αποθήκευσης της μνήμης είναι 128 MB.
                              Η συσκευή λήψης για τη ραδιοφωνία μπορεί να λειτουργεί αυτόνομα.
                           
                        
               
                  8520 90 00
               
               
                  Η κατάταξη καθορίζεται από τους γενικούς κανόνες 1, 3 στοιχείο β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8520 και 8520 90 00.
                  Η ψηφιακή συσκευή εγγραφής και αναπαραγωγής του ήχου προσδίδει τον ουσιώδη χαρακτήρα στο σύνολο.
               
            
                  
                              2.
                           
                           
                              Φορητή συσκευή λήψης για τη ραδιοφωνία που λειτουργεί με ηλεκτρικές στήλες που συνδυάζεται στο ίδιο περίβλημα με συσκευή εγγραφής και αναπαραγωγής του ήχου. Περιλαμβάνει τα ακόλουθα στοιχεία:
                              
                                          —
                                       
                                       
                                          μία μνήμη τύπου flash,
                                       
                                    
                                          —
                                       
                                       
                                          έναν μικροεπεξεργαστή με τη μορφή ολοκληρωμένων κυκλωμάτων («chips»),
                                       
                                    
                                          —
                                       
                                       
                                          ένα ηλεκτρονικό σύστημα, που περιλαμβάνει ενισχυτή ακουστικής συχνοτήτας,
                                       
                                    
                                          —
                                       
                                       
                                          μία διάταξη απεικόνισης υγρών κρυστάλλων (LCD),
                                       
                                    
                                          —
                                       
                                       
                                          μία συσκευή λήψης για τη ραδιοφωνία, και
                                       
                                    
                                          —
                                       
                                       
                                          πλήκτρα ελέγχου.
                                       
                                    Ο μικροεπεξεργαστής είναι προγραμματισμένος για τη χρήση του μορφοτύπου (format) MP3.
                              Η συσκευή διαθέτει συνδέσμους για στερεοφωνική ακρόαση και για ακουστικά κεφαλής και αυτιών, καθώς και σύνδεσμο για συσκευή τηλεχειρισμού.
                              Μπορεί να συνδεθεί με αυτόματη μηχανή επεξεργασίας πληροφοριών μέσω θύρας USB για την μεταφόρτωση ή τη μετάδοση μορφοτύπων MP3 ή άλλων μορφοτύπων. Διαθέτει επίσης δυνατότητα εγγραφής της φωνής.
                              Η χωρητικότητα αποθήκευσης της μνήμης είναι 128 ΜΒ.
                           
                        
               
                  8527 13 99
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8527, 8527 13 και 8527 13 99.
                  Η κατάταξη βασίζεται στο κείμενο της κλάσης 8527 · συσκευές λήψης για τη ραδιοφωνία, έστω και συνδυασμένες, στο ίδιο περίβλημα, με συσκευή εγγραφής ή αναπαραγωγής του ήχου.
               
            
                  
                              3.
                           
                           
                              Μηχανοκίνητο αμαξίδιο του γκολφ με σωληνωτό σασί από αργίλιο, με τροχούς, με κάθισμα που χρησιμοποιείται όταν το αμαξίδιο δεν κινείται, και ένα τιμόνι. Η κίνησή του ελέγχεται χειροκίνητα.
                              Οι διατάξεις ελέγχου για τη λειτουργία του αμαξιδίου του γκολφ είναι τοποθετημένες στο τιμόνι.
                              Το αμαξίδιο έχει μέγιστη ταχύτητα 6,5 km/ώρα και είναι εξοπλισμένο με ηλεκτρικό κινητήρα των 24 volt που λειτουργεί με ηλεκτρικές στήλες.
                              Το αμαξίδιο προορίζεται να μεταφέρει ένα σάκο με ράβδους του γκολφ.
                              (Βλέπε φωτογραφία) (1)
                              
                           
                        
               
                  8704 90 00
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 8704 και 8704 90 00.
                  To αμαξίδιο του γκολφ εξαιρείται από την κλάση 8703 επειδή δεν δύναται να μεταφέρει πρόσωπα.
                  Επιπλέον, εξαιρείται από την κλάση 8709 επειδή δεν είναι του τύπου που χρησιμοποιείται μέσα στα εργοστάσια, αποθήκες, λιμάνια ή αεροδρόμια για τη μεταφορά των εμπορευμάτων σε μικρές αποστάσεις.
                  Το όχημα χρησιμοποιείται μόνο στα γήπεδα του γκολφ για τη μεταφορά των σάκων του γκολφ.
               
            
                  
                              4.
                           
                           
                              Πολυλειτουργική συσκευή, η οποία μπορεί να επιτελεί τις ακόλουθες λειτουργίες:
                              
                                          —
                                       
                                       
                                          σάρωση,
                                       
                                    
                                          —
                                       
                                       
                                          εκτύπωση με λέιζερ,
                                       
                                    
                                          —
                                       
                                       
                                          φωτοαντιγραφή με λέιζερ (έμμεση διαδικασία).
                                       
                                    Η συσκευή, η οποία διαθέτει διάφορους δίσκους τροφοδοσίας χαρτιού, έχει τη δυνατότητα αναπαραγωγής έως και 40 σελίδων Α4 το λεπτό.
                              Η συσκευή λειτουργεί είτε αυτόνομα (ως συσκευή φωτοαντιγραφής) είτε σε σύνδεση με αυτόνομη μηχανή επεξεργασίας πληροφοριών ή σε δίκτυο (ως εκτυπωτής, σαρωτής και συσκευή φωτοαντιγραφής).
                           
                        
               
                  9009 12 00
               
               
                  Η κατάταξη καθορίζεται από τους γενικούς κανόνες 1, 3 στοιχείο γ) και 6 για την ερμηνεία της συνδυασμένης ονοματολογίας, τη σημείωση 5 E) του κεφαλαίου 84, καθώς και από το κείμενο των κωδικών ΣΟ 9009 και 9009 12 00.
                  Η συσκευή επιτελεί διάφορες λειτουργίες, αλλά καμία από αυτές δεν της προσδίδει τον ουσιώδη της χαρακτήρα.
               
            
         
      
         (1)  Η φωτογραφία έχει καθαρά ενημερωτικό χαρακτήρα.